Morten Harket

Morten Harket (født 1959) er en norsk sanger og låtskriver. Han er mest kjent som frontfigur i gruppen a-ha og mentor i The Voice – Norges beste stemme.

 Bakgrunn 
Harket vokste opp i Kongsberg sammen med tre brødre og en søster, men i en alder av 5 flytta han og familien til Gullhella i Asker. Han ble mobbet i barndommen og fikk i perioder juling hver dag, Harket har i voksen alder stått frem som mobbeoffer og holdt foredrag om mobbing.«Solberg: – Ikke vær den som står og ser på», artikkel fra NRK 30. januar 2015  Før han ble med i a-ha opptrådte han en kort periode med bluesbandet Soldier Blue.

 Musikkarriere 
Sammen med Magne Furuholmen og Paul Waaktaar-Savoy utgjør han gruppen a-ha, som er Norges største og mest langvarige eksportsuksess innen popmusikk.

Som soloartist har han gitt ut seks musikkalbum. Han ble kåret til «Årets spellemann» og mottok fire priser for albumet Wild Seed og singlen "A Kind of Christmas Card" under Spellemannprisen 1995. De øvrige klassene han vant var årets mannlige artist, årets album og årets låt, sistnevnte sammen med tekstforfatter Håvard Rem. I tillegg har han vunnet ni Spellemannpriser med a-ha.

I 1996 var han programleder for Eurovision Song Contest i Oslo Spektrum sammen med Ingvild Bryn. Han åpnet sendingen med å fremføre «Heaven's Not for Saints».

Harket har europarekord i å synge en og samme tone lengst på en Topp 40-låt; i 20,2 sekunder på sporet «Summer Moved On» på musikkalbumet Minor Earth Major Sky fra 2000.EveryHit.com – Longest Note Held In A Hit

Kong Harald V utnevnte i 2012 Harket til ridder av 1. klasse av St. Olavs Orden for «innsats for norsk musikkliv».Utnevnelse av St. Olavs Orden, kongehuset.no, 6. september 2012. Besøkt 6. september 2012. Harket ble i 2011 sammen med a-ha innlemmet i Rockheim Hall of Fame.

Harket var dommer på The Voice i 2017, 2018 og 2019.

I 2019 ble det kjent at Harket omkring 1993 spilte inn et soloalbum i London. Albumet ble ikke gitt ut og opptaket ligger lagret hos en produsent.Fant hemmelig Morten Harket-plate. VG, 30. juni 2019, s.38.

I 2021 var Harket med som Vikingen i andre sesong av The Masked Singer UK.

 Diskografi 
a-ha
 Se: a-has diskografi

Soloalbum

 Poetenes Evangelium (1993) (Kirkelig Kulturverksted)     
 Wild Seed (1995) 
 Vogts Villa (1996)
 Letter from Egypt (2008) (Universal Music)
 Out of My Hands (2012)
 Brother (2014)

Singler
 «Salome» (1993)
 «Natten» (1993)
 «Can't Take My Eyes Off You» (1993) (på Coneheads, filmmusikk)
 «A Kind Of Christmas Card» (1995)
 «Spanish Steps» (1995)
 «Brodsky Tune» (1995)
 «Los Angeles» (1996)
 «Heaven's Not For Saints» (1996)
 «Tilbake Til Livet» (1996)
 «Herre I Drømmen» (1996)
 «Movies» (2007)
 «Darkspace» (2007)
 «We'll Never Speak Again» (2007)
 «Barsking i Halden» (2010)
 «Scared of Heights» (2012)
 «Lightning» (2012)
 «I'm the one» (2012)
 «Brother» (2014)

Annet
 «Evig ung» (1995) (på Lekekameratene – Kom ut og lek!, CD mot barnearbeid, utgitt av LO sammen med PolyGram)
 «Kamilla og tyven» (1988) (filmmusikk)

 Filmografi 
 Kamilla og tyven  – Christoffer (1988)
 Kamilla og tyven II – Christoffer (1989)
 Yohan – Barnevandrer – Sigøyner (2010)
 Bibliografi 
My take on me Autobiografie (selvbiografi på tysk, 2016, Hamburg Edel Germany)

 Referanser 

 Eksterne lenker 





Kategori:A-ha
Kategori:Norske sangere
Kategori:Norske komponister
Kategori:Norske låtskrivere
Kategori:Musikere tilknyttet Kirkelig Kulturverksted
Kategori:Personer fra Asker kommune
Kategori:Riddere av 1. klasse av St. Olavs Orden
Kategori:Vinnere av Spellemannprisen
Kategori:Rockheim Hall of Fame
Kategori:Programledere for Eurovision Song Contest
Kategori:Personer fra Kongsberg kommune
Kategori:Årets spellemann
Kategori:Norske TV-programledere